ದಕ್ಷಿಣ ಕೆರೊಲಿನಾ ವಸಾಹತು ರಾಜ ಎರಡನೇಯ ಚಾರ್ಲ್ಸ್ ತನ್ನ ಸ್ವಾಮ್ಯದ ವಸಾಹತನ್ನು ಸ್ಥಾಪಿಸಲು ಕಳುಹಿಸಿದ ಎಂಟು ಶ್ರೀಮಂತರಿಂದ ಸ್ಥಾಪಿತವಾಯಿತು, ಮುಖ್ಯವಾಗಿ ಬಾರ್ಬಡೊಸ್‌ರಿಂದ. ರಾಜ ಚಾರ್ಲ್ಸ್ ಕೆರೊಲಿನಾ ಸ್ಥಾಪಿಸಲು ಈ ಎಂಟು ಶ್ರೀಮಂತರಿಗೆ ಅರಸೊತ್ತಿಗೆಯ ಹಕ್ಕುಪತ್ರವನ್ನು ನೀಡಿದ್ದನು,(ಕೆರೊಲಿನಾ ಲ್ಯಾಟಿನ್ ಭಾಷೆಯಲ್ಲಿ "ಚಾರ್ಲ್ಸ್ ಭೂಮಿ) ಏಕೆಂದರೆ ಪೂರ್ವದಲ್ಲಿ ರಾಜನು ತನ್ನ ಸಿಂಹಾಸನವನ್ನು ಮರಳಿ ಪಡೆಯಲು ಈ ಎಂಟು ಶ್ರೀಮಂತರು ಸಹಾಯ ಮಾಡಿದ್ದರು. ಕೆರೊಲಿನಾ ಮೂಲತಃ ಸ್ಪೇನ್‌ನ ಆಳ್ವಿಕೆಯಲ್ಲಿತ್ತು, (ಪೋರ್ಟ್ ಕ್ಯಾರಿಲೈನ್ ನೋಡಿ) ಆದರೆ ಸ್ಪೇನ್ ಮತ್ತು ಯೂರೋಪಿನ ನಡುವೆ ನಡೆದ ಯುದ್ಧದಲ್ಲಿ ಸ್ಪೇನಿನ ಜನರು ಮಧ್ಯ ಮತ್ತು ದಕ್ಷಿಣ ಅಮೆರಿಕಾಕ್ಕೆ ವಾಪಸ್ಸಾದರು. ಕೆರೊಲಿನಾ ಸ್ಥಾಪಿಸಿದ್ದರ ಉದ್ದೇಶವೆನೆಂದರೆ ವ್ಯಾಪಾರ ಮತ್ತು ಭೂಮಿಯನ್ನು ಮಾರಾಟ ಮಾಡಿ ಲಾಭ ಗಳಿಸುವುದಾಗಿತ್ತು. ಜಾನ್ ಲಾಕ್ ಎಂಬ ಇಂಗ್ಲೀಷ್ ತತ್ವಜ್ಞಾನಿಯು ಈ ವಸಾಹತುವಿಗಾಗಿ ಸಂವಿಧಾನವನ್ನು ಅಥವಾ ಸರಕಾರದ ಕಲ್ಪನೆಯನ್ನು ಬರೆದನು, ಇದರಲ್ಲಿ ಭೂಮಿ ವಿಭಜನೆ ಮತ್ತು ಸಾಮಾಜಿಕ ವರ್ಗೀಕರಣ ಕುರಿತಾದ ವಿಷಯಗಳನ್ನು ಒಳಗೊಂಡಿತ್ತು. ಹೀಗಿದ್ದರು ಒಂದು ಸಮಸ್ಯೆ ಉಂಟಾಯಿತು, ಕೆರೊಲಿನಾದಲ್ಲಿ ದೊಡ್ಡ ಪ್ರಮಾಣದಲ್ಲಿ ಭೂಮಿಯನ್ನು ಯಾರು ಕೊಂಡುಕೊಳ್ಳಲಿಲ್ಲ, ಇದರಿಂದಾಗಿ ವಿಶಾಲವಾದ ಭೂಮಿಯು ಕಡಿಮೆ ಬೆಲೆಗೆ ಮಾರಾಟ ಮಾಡಬೇಕಾಯಿತು. ಹೀಗೆ ಕೆರೊಲಿನಾ ಉದಯವಾಯಿತು 

ಕೆರೊಲಿನಾ ಯೋಜನಾಬದ್ಧವಾಗಿ ಅಭಿವೃದ್ಧಿ ಹೊಂದಲಿಲ್ಲ. ಇದನ್ನು ಉತ್ತರ ಮತ್ತು ದಕ್ಷಿಣ ಕೆರೊಲಿನಾ ಎಂದು ವಿಭಾಗಿಸಲಾಯಿತು, ಇದರಿಂದಾಗಿ ಎರಡು ಸಂಪೂರ್ಣ ಭಿನ್ನವಾದ ವಸಾಹತುಗಳು ಉಗಮವಾದವು. ರಾಜಕೀಯ ಕಾರಣಗಳಿಗಾಗಿ ಬೇರ್ಪಡಿಸಲಾಯಿತು. ಕೆರೊಲಿನಾದ ಸ್ಥಾಪಕರು ರಾಜಕೀಯ ಅಧಿಕಾರವನ್ನು ಬಯಸಿದ್ದರು. 1719ರಲ್ಲಿ ದಕ್ಷಿಣ ಕೆರೊಲಿನಾ ಸ್ಥಾಪಕರು ಅಲ್ಲಿನ ಭೂ ಮಾಲೀಕರಿಂದ ಭೂಮಿಯನ್ನು ವಶಪಡಿಸಿಕೊಂಡರು. ನಂತರ, 1729ರಲ್ಲಿ, ಕೆರೊಲಿನಾ ಎರಡು ಪ್ರಮುಖ ವಸಾಹತುವಾಯಿತು ಉತ್ತರ ಕೆರೊಲಿನಾ ಮತ್ತು ದಕ್ಷಿಣ ಕೆರೊಲಿನಾ. ವರ್ಜಿನಿಯಾ ಒಳನಾಡಿನಿಂದ ಬಂದ ರೈತರು ಉತ್ತರ ಕೆರೊಲಿನಾದಲ್ಲಿ ವಾಸವಾದರು. ತಂಬಾಕನ್ನು ಬೆಳೆದರು, ಮತ್ತು ಮರಮಟ್ಟು ಮತ್ತು ಟಾರ್ ಮಾರಾಟ ಮಾಡಿದರು. ಉತ್ತರ ಕೆರೊಲಿನಾದಲ್ಲಿ ಉತ್ತಮವಾದ ಬಂದರಿನ ಕೊರತೆ ಇದ್ದಿದ್ದರಿಂದ ಹಲವಾರು ರೈತರು ತಮ್ಮ ವ್ಯಾಪಾನ ನಡೆಸಲು ವರ್ಜಿನಿಯಾದ ಬಂದರನ್ನು ಬಳಸಿಕೊಳ್ಳುತ್ತಿದ್ದರು. ಆದರೆ ದಕ್ಷಿಣ ಕೆರೊಲಿನಾವು ಫಲವತ್ತಾದ ಕೃಷಿ ಭೂಮಿ ಮತ್ತು ಚಾರ್ಲ್ಸ್ ಟೌನ್‌ನಂತಹ ಒಳ್ಳೆಯ ಬಂದರನ್ನು ಹೊಂದಿದ್ದರಿಂದ ಈ ಪ್ರದೇಶವು ಏಳಿಗೆ ಹೊಂದಿತು. ವಸಾಹತು ವಿಶಾಲವಾಗಿ ಹರಡಿಕೊಂಡಿತು, ಡೀರ‍್ಸ್ಕಿನ್ ಮತ್ತು ನಾಟ ಮತ್ತು ಗೋಮಾಂಸದ ವ್ಯಾಪಾರವು ಪ್ರವರ್ಧಮಾನಕ್ಕೆ ಬಂದಿತು. ಇಲ್ಲಿ ಇನ್ನೊಂದು ಹೊಸ ಬೆಳೆಯನ್ನು ಕೂಡ ಅಭಿವೃದ್ಧಿ ಪಡಿಸಲಾಯಿತು! ಎಲಿಸಾ ಲುಕಾಸ್ ಎಂಬ ಮಹಿಳೆ ಇಂಡಿಗೊ ನೀಲಿ ಹೂ ಬಿಡುವ ಗಿಡವನ್ನು ಅಭಿವೃದ್ಧಿ ಪಡಿಸಿದಳು. ಈ ಸಸ್ಯವನ್ನು ಬಟ್ಟೆಗಳಿಗೆ ಬಣ್ಣಹಾಕಲು ಬಳಸಲಾಗುತ್ತಿತ್ತು. ಹೆಚ್ಚಿನ ಪ್ರಮಾಣದಲ್ಲಿ ಬೆಳೆಯುವಾಗ ಮಾಡುವ ಸಣ್ಣ ಸಣ್ಣ ಕೆಲಸಗಳಿಗೆ ಕೂಲಿಯವರ ಅವಶ್ಯಕತೆ ಇತ್ತು. ಹಾಗಾಗಿಯೇ ಎರಡು ಕೆರೊಲಿನಾಗಳು ಗುಲಾಮಗಿರಿಯಲ್ಲಿ ತೊಡಗಿಕೊಂಡವು.

ಆರಂಭಿಕ ವರ್ಷಗಳು
ಉನ್ನತ ಶಿಕ್ಷಣದ ವಿದ್ಯಾಸಂಸ್ಥೆಗಳು
ಸಮ್ಮಿಶ್ರ ಪ್ರಕರಣ
ಹವಾಮಾನ